Διμετρόδοντας

Ο Διμετρόδοντας είναι γένος σαρκοφάγου θηλαστικόμορφου ερπετού που έζησε την Πέρμια περίοδο, 295-270 εκατομμύρια χρόνια πριν.Huttenlocker, A. K., and E. Rega. 2012. The Paleobiology and Bone Microstructure of Pelycosauriangrade Synapsids. Pp. 90–119 in A. Chinsamy (ed.) Forerunners of Mammals: Radiation, Histology, Biology. Indiana University Press. Συγγενεύει περισσότερο με τα θηλαστικά παρά με τις σαύρες. Ήταν ένας πελυκόσαυρος. Τα απολιθώματά του βρίσκονται στη Βόρεια Αμερική και την Ευρώπη, ενώ έχουν ανακαλυφθεί πατημασιές του στο Νέο Μεξικό.

 Χαρακτηριστικά 
Ο διμετρόδοντας ήταν την εποχή του το κορυφαίο αρπακτικό. Ανάλογα με το είδος, έφτανε σε μήκος τα 1,7-4,6 μέτρα και υπολογίζεται ότι το βάρος του κυμαινόταν από τα 28 μέχρι τα 250 κιλά. Το όνομά του προέρχεται από τα δύο διαφορετικών ειδών δόντια του, κάτι που συμβαίνει στα θηλαστικά και όχι στις σαύρες. Είχε τέσσερα πόδια, τα οποία εξείχαν στο πλάι του σώματος, μεγάλη ουρά και θα πρέπει να περπατούσε σαν σαύρα.

 Πτερύγιο 
Το πιο διακριτικό χαρακτηριστικό του Διμετρόδοντα ήταν το εντυπωσιακό πτερύγιο στην πλάτη, κάτι που έχουν και άλλοι πελυκόσαυροι. Το πτερύγιο ήταν πλούσιο σε αιμοφόρα αγγεία, τα οποία πορεύονταν σε αύλακες στο περιόστεο, και πιθανώς χρησίμευε για την ταχύτερη ρύθμιση της θερμοκρασίας του σώματός του.

 Παραπομπές 

Κατηγορία:Συναψιδωτά